9. การควบคุมภายใน

บริษัทมีการกำหนดระเบียบการปฏิบัติงานในส่วนต่างๆรวมทั้งกำหนดอำนาจการอนุมัติของผู้บริหารแต่ละระดับเพื่อประโยชน์ในการควบคุมและตรวจสอบคณะกรรมการบริษัทมีความเห็นว่าระบบการควบคุมภายในที่กำหนดมีความเพียงพอและเหมาะสมสำหรับการดำเนินงานของบริษัท
อย่างไรก็ตามคณะกรรมการบริษัทมีข้อเสนอแนะให้บริษัทได้มีการกำหนดระบบการตรวจสอบและติดตามผลการดำเนินงานอย่างใกล้ชิด
เพื่อเป็นการเพิ่มประสิทธิภาพในการดำเนินงานและประหยัดค่าใช้จ่ายมากขึ้น ทั้งนี้
บริษัทได้แยกหน่วยงานตรวจสอบภายในให้ขึ้นตรงต่อคณะกรรมการตรวจสอบเพื่อให้มีความอิสระในการให้ความเห็นต่อการปฏิบัติงานของฝ่ายบริหารอย่างชัดเจน
อนึ่ง ในรายงานการตรวจสอบของผู้สอบบัญชีตลอดปี 2555 ที่ผ่านมา
ไม่มีการตั้งข้อสังเกตใดเกี่ยวกับระบบการควบคุมภายในของบริษัทเลย

หลังการประชุมคณะกรรมการบริษัททุกครั้งในแต่ละเดือน
คณะกรรมการตรวจสอบจะจัดให้มีการประชุมร่วมกับฝ่ายตรวจสอบภายในทุกครั้งอย่างสม่ำเสมอ
เพื่อให้ฝ่ายตรวจสอบภายในได้รายงานผลการตรวจสอบหน่วยงานก่อสร้างต่าง
ๆตลอดจนแผนกและฝ่ายต่างๆภายในส่วนกลางสำนักงานใหญ่ โดยได้รับทราบถึงปัญหา แนวทางแก้ไข
ซึ่งฝ่ายบริหารจะได้รับคำแนะนำเพื่อปรับปรุงให้ดีขึ้น

คณะกรรมการตรวจสอบ บริษัท เนาวรัตน์พัฒนาการ จำกัด (มหาชน) ประกอบด้วยกรรมการอิสระ
3 ท่าน โดยกรรมการตรวจสอบทุกท่านไม่เป็นผู้บริหาร พนักงาน หรือที่ปรึกษาของบริษัทฯ ดังนี้

1. นายประเสริฐพันธุ์ พิพัฒนกุล ประธานกรรมการตรวจสอบ

2. นายนิยม นิยมานุสร กรรมการตรวจสอบ

3. นายอภิชาต ธรรมสโรช กรรมการตรวจสอบ

คณะกรรมการตรวจสอบ ได้ปฏิบัติงานตามหน้าที่และความรับผิดชอบที่ได้รับมอบหมาย
จากคณะกรรมการบริษัทฯ
ซึ่งสอดคล้องกับแนวปฏิบัติที่ดีสำหรับคณะกรรมการตรวจสอบของตลาดหลักทรัพย์แห่งประเทศไทย

ในปี 2555 คณะกรรมการตรวจสอบได้มีการประชุมร่วมกันรวม 12 ครั้ง เพื่อพิจารณาเรื่องต่างๆ
โดยมีผู้บริหารระดับสูง ผู้จัดการแผนกตรวจสอบภายใน
และผู้สอบบัญชีเข้าร่วมการประชุมในวาระที่เกี่ยวข้อง
โดยการประชุมเพื่อสอบทานงบการเงินประจำปีของทุกปีนั้น
เป็นการจัดประชุมโดยไม่มีผู้บริหารของบริษัทเข้าร่วมประชุม
ซึ่งผลการปฏิบัติงานของคณะกรรมการตรวจสอบในสาระสำคัญสรุปได้ดังนี้

1.  การสอบทานงบการเงินรายไตรมาส และงบการเงินประจำปี 2555
    เพื่อให้งบการเงินดังกล่าวมีรายงานอย่างถูกต้อง มีการเปิดเผยข้อมูลที่เพียงพอเป็นที่เชื่อถือได้
    และเป็นไปตามมาตรฐานการบัญชีที่รับรองโดยทั่วไป
    รวมทั้งยังมีการสอบทานการเปิดเผยรายการระหว่างกัน ระหว่าง บริษัทฯ กับบริษัทย่อย
    เพื่อให้มั่นใจว่า บริษัทฯ ได้ดำเนินการตามเงื่อนไขทางธุรกิจปกติ
    และหลักเกณฑ์ที่ตลาดหลักทรัพย์แห่งประเทศไทยกำหนดอย่างถูกต้องครบถ้วน
    ก่อนนำเสนอต่อคณะกรรมการบริษัทฯ

2.  การกำกับดูแลงานตรวจสอบภายใน
    คณะกรรมการตรวจสอบได้พิจารณาร่วมกับผู้จัดการแผนกตรวจสอบภายใน
    และมีการปรับแผนการตรวจสอบอย่างเหมาะสมสอดคล้องกับการเปลี่ยนแปลง
    เพื่อให้มีการควบคุมภายในที่ดี มีความเหมาะสมกับกระบวนการทำงานที่มีนัยสำคัญอย่างครบถ้วน
    ได้สอบทานผลการตรวจสอบและติดตามผลการดำเนินการตามแผน
    เพื่อป้องกันหรือลดความเสี่ยงที่อาจจะเกิดขึ้น
    รวมทั้งพิจารณาผลการปฏิบัติงานของผู้จัดการแผนกตรวจสอบเป็นประจำ
    คณะกรรมการตรวจสอบมีความเห็นว่าการตรวจสอบภายในของบริษัทฯ
    เป็นไปอย่างมีประสิทธิภาพและมีความเหมาะสม

3.  สอบทานการปฏิบัติตามกฎหมายหลักทรัพย์และตลาดหลักทรัพย์ รวมทั้ง
    กฏหมายที่เกี่ยวข้องกับธุรกิจบริษัทฯ จากการประชุมร่วมกับเลขานุการบริษัทฯ ซึ่งทำหน้าที่
    กำกับ ติดตามการปฏิบัติตามกฎหมาย และกฎ ระเบียบข้อ
    กำหนดของสำนักงานคณะกรรมการกำกับหลักทรัพย์และตลาดหลักทรัพย์
    คณะกรรมการตรวจสอบมีความเห็นว่า บริษัทฯ
    ได้ปฏิบัติตามข้อกำหนดถูกต้องไม่พบข้อบกพร่องที่เป็นสาระสำคัญ

4.  พิจารณาคัดเลือกผู้สอบบัญชี โดยเสนอคณะกรรมการบริษัทฯ
    ให้ขออนุมัติที่ประชุมสามัญผู้ถือหุ้นประจำปี 2556 ในการแต่งตั้งผู้สอบบัญชีของบริษัทฯ คือ

  1. นางสาวศิราภรณ์ เอื้ออนันต์กุล ผู้สอบบัญชีอนุญาต เลขทะเบียน 3844 และ/หรือ

  2. นายเติมพงษ์ โอปนพันธุ์ ผู้สอบบัญชีอนุญาต เลขทะเบียน 4501 และ/หรือ

  3. นายกฤษดา เลิศวนา ผู้สอบบัญชีอนุญาต เลขทะเบียน 4958

ของ บริษัท สำนักงาน เอินส์ท แอนด์ ยัง จำกัด เป็นผู้สอบบัญชีของบริษัทฯ ประจำปี 2556